ሓደ ሓደ በቲ ሕማም ተለኺፎም ነይሮም ዝሓወዩ፡ ነቲ ሕማም ናይ ምጽዋር ዓቕሚ ኣጥሪና ኢና ብምባል ጥንቓቐታት ከጉድሉ ይርኣዩ እዮም። እቲ ክታበት ከምዘየድልዮም ዝዛረቡ'ውን ኣይተሳኣኑን። ዶክተር ፍጹም ሰለስተ ግዜ መርመራ ኮሮናቫይረስ ገይሩ ነይሩ፡ ኣብ ሰለስቲኡ ኸኣ ብኮሮናቫይረስ ከምዘይተለኸፈ ዝሕብር ውጽኢት እዩ ረኺቡ። "ምባልባት ኣብቲ ዘይተመርመርክሉ እዋን ሒዝኒ ነይሩ ይኸውን" ድማ ይብል። ዶክተር ፍጹም ምናልባት እቶም ሓሚሞም ኣብ ሕክምና ዝርከቡ ሰባት እቲ ክታበት ንግዙኡ ዘይክውሃቦም ይኽእል እዩ ድሕሪ ምባል፡ እቶም ቅድሚ ሕጂ ሓሚሞም ነይሮም ዝሓወዩ ግን ነቲ ክታበት ክወስድዎ ኣለዎም ይብል። "ሓደ ሓደ ዝተገበረ መጽናዕትታት ከምዘርእዮ፡ ብኮሮናቫይረስ ተለኺፎም ነይሮም ዝሓወዩ፡ እቲ ናይ ምክልኻል ዓቕሞም ምስ ግዜ ምጉዳል ከምዘርኢ እዩ፡ ሓወዮም ካልኣይ ግዜ ዝተለኸፉ ሰባት'ውን ኣለዉ፡ ስለዚ እቲ ኽታበት ክወስድዎ ኣለዎም" ኣወሃህባ እታ ክታበት እንታይ'ዩ ዝመስል?
